བྱིས་པའི་མིག་ནང་ཨ་མ་ནི་མེ་ཏོག་ནང་བཞིན་མཛེས་ཟེར་སྲོལ་ཡོད་དེ།ཨ་མའི་གདོང་མཐོང་ཐེངས་རེར་བུ་མོས་དགའ་བའི་ཉམས་དང་དགོད་པའི་འཛུམ་ཆུང་སྟོན་ཙམ་བྱེད་ཅིང་།བུ་མོའི་འཛུམ་ཆུང་མཐོང་དུས་ངས་འཇིག་རྟེན་གྱི་ཡོད་ཚད་བརྗེད་ཅིང་རྫོགས་སུ་མེད་པའི་རྟོགས་ལྗོངས་རྙེད་ལ།རང་ཉིད་འཇམ་མཉེན་ཡོད་ཚད་གོང་བུར་གྱུར་བའི་བྱམས་ལྡན་ཨ་མ་ཞིག་ཏུ་གྱུར་བའི་ཚོར་བ་ཐོག་མར་བྱུང་།དེ་ལྟར་ང་རང་འཇིག་རྟེན་ཨ་མར་གྱུར་བ་ནས་བཟུང་རང་ཉིད་ཀྱིས་ཟ་མཁས་འཐུང་མཁས་གང་འདྲ་བྱེད་དགོས་རུང་བུ་མོ་འདི་མིའི་དཀྱིལ་ལ་གཉའ་དམའ་བོ་བྱེད་དུ་མི་འཇུག་པའི་ལྟ་ཚུལ་ཁྱེར་ནས་རང་གི་ཟླ་ཕོགས་ཡོད་ཚད་བུ་མོར་བཏང་ནས་ཁོ་མོར་ཟས་གང་བཟང་བླུད་པ་དང་གོས་གང་འཇམ་གཡོགས་ནས་སྦྲང་རྩི་བཞིན་དུ་མངར་བའི་འཚོ་བ་ཞིག་བསྐྲུན་པ་ཡིན་མོད།ཡིད་ཕངས་བ་ཞིག་ལ་ལས་ཀའི་དབང་གིས་ང་རང་བུ་མོ་དང་མཉམ་དུ་ཟླ་ཤས་ལས་འདུག་ཁོམ་མེད།